*Informasjon til grunneigar om registrering i databasen Grunnforureining – brevmal, nynorsk – slett denne informasjonen før du tek i bruk malen*

**Vi har registrert informasjon om forureina grunn i databasen Grunnforureining**

**<Namn> kommune har registrert opplysningar om <adresse/lokalitet> i databasen Grunnforureining. Dette brevet informerer <deg/dykk> som grunneigar <eventuelt festar/seksjonseigar> om kva dette inneber.**

<Namn> kommune viser til den innsende tiltaksplanen for forureina grunn for <adresse/lokalitet> av <dato> og til <vedtaket vårt / sluttrapporten eller anna> av <dato>.

Vi har no registrert opplysningar om <adresse/lokalitet> i databasen Grunnforureining, jamfør forureiningsforskrifta § 2-9 fjerde ledd. <Du/De> blir <informert/informerte> om registreringa i databasen sidan <du/de> er grunneigar <eventuelt festar/seksjonseigar>.

**Kvifor er eigedommen registrert?**

*Gi ei kort oppsummering av det som er relevant for saka. Du kan for eksempel skrive om*

* *historikken til eigedommen*
* *resultata frå undersøkingane*
* *type forureining*
* *noverande og framtidig arealbruk*
* *føreslåtte/gjennomførte tiltak*

Det er kommunen som er forureiningsmyndigheit, og vi har behandla denne saka etter kapittel 2 i forureiningsforskrifta. <Du/De> finn meir informasjon om dette på <https://www.miljodirektoratet.no/ansvarsomrader/forurensning/forurenset-grunn/>.

**Meir om databasen Grunnforureining**

Databasen Grunnforureining er administrert av Miljødirektoratet og er tilgjengeleg på [grunn.miljodirektoratet.no](http://grunn.miljodirektoratet.no). Føremålet med databasen er å informere om kjende lokalitetar med forureina grunn.

Databasen hjelper myndigheitene i saksbehandlinga og bidreg til å forhindre spreiing av forureina masser. Opplysningane i databasen nyttast også i samband med rapportering av forureina grunn til regjeringa, Stortinget og internasjonale organ.

*Dersom lokaliteten er registrert med påverknadsgrad 2, 3 eller x i databasen Grunnforureining, skal dei to avsnitta under vere med:*

**<Opplysningane kan også overførast til Noregs offisielle register for fast eigedom**

Enkelte opplysningar frå databasen blir også overførte til matrikkelen, Noregs offisielle register for fast eigedom. Matrikkelen inneheld opplysningar om dei enkelte eigedommane og om forureina grunn. Desse opplysningane er nødvendige for planlegging, utbygging, bruk og vern av fast eigedom.

Følgjande data om lokaliteten blir henta frå Grunnforureining og er synlege i matrikkelen (knytt til <den matrikkeleininga / dei matrikkeleiningane> lokaliteten omfattar):

* nummeret til lokaliteten
* namnet på lokaliteten
* påverknadsgrad (alvorsgraden til forureininga)
* kven som er forureiningsmyndigheit for lokaliteten
* vedtak knytta til lokaliteten

I tillegg viser matrikkelen til lokaliteten i databasen Grunnforureining gjennom ei nettadresse, slik at interesserte kan finne fleire opplysningar om lokaliteten der. Informasjonen frå matrikkelen er mellom anna tilgjengeleg på [www.seeiendom.no](http://www.seeiendom.no).>

**<Du/De> har plikt til å undersøkje og opplyse om forureining ved sal**

Ved sal av fast eigedom som er forureina, har både seljar og kjøpar ei plikt til å opplyse om og undersøkje forureiningssituasjonen på eigedommen. Det er vanleg praksis at ansvarsforholda blir avklarte mellom partane i samband med sal. Slike avtaler er

likevel ikkje bindande for kommunen dersom det blir aktuelt å gjere eventuelle vedtak etter forureiningslova.

Dersom det er planar om framtidige terrenginngrep på den delen av eigedommen som er forureina eller som det er grunn til å tru kan vere forureina, vil forureiningsforskrifta kapittel 2 om opprydding i forureina grunn ved byggje- og gravearbeid framleis gjelde. <Du/de> må då utarbeide ein ny tiltaksplan som kommunen må godkjenne før <du/de> kan starte dei planlagde byggje- og gravearbeida.

**Meld frå ved feil eller manglande opplysningar**

Dersom <du/de> har spørsmål eller finn feil eller manglande opplysningar om lokaliteten i Grunnforureining, ta kontakt med kommunen på e-post <e-postadresse> eller per post til <namn på kommune> kommune <postadresse>. Oppgje vår referanse og namn og nummer på lokaliteten når <du/de> tek kontakt. Lokaliteten blir synleg for allmenheta i cirka fire veker etter at vi har sendt ut dette brevet.

Med helsing

Vedlegg

* informasjon om lokaliteten som er registrert i databasen Grunnforureining

Kopi til

*Set inn namnet på dei som får kopi.*

* *Fylkesmannen?*
* *tiltakshavar?*
* *andre aktuelle partar?*